સોમવારે ગુજરાત વિધાનસભા ચૂંટણી માટે ભાજપના લીગલ સેલ ઇનચાર્જ પરીન્દુ ભગત અને એડમિનિસ્ટ્રેટિવ ઇનચાર્જ કૌશિક પટેલ તરફથી આ મેમોરેન્ડમ મોકલવામાં આવ્યું હતું. જેમાં જણાવવામાં આવ્યું હતું કે, હિંદુ ધર્મમાં 14 ડિસેમ્બરથી 14 જાન્યુઆરીનો સમય શુભ કામો માટે સારો નથી મનાતો. આથી આ સમયગાળામાં ચૂંટણી યોજવામાં આવે તો એ સામાન્ય જનતા ઉપરાંત રાજકીય પક્ષો, ચૂંટણી અધિકારીઓ અને કર્મચારીઓ માટે પણ ફાયદાકારક રહેશે અને તેઓ વધુ ઉત્સાહથી ચૂંટણીના કામમાં ભાગ લઇ શકશે. ભાજપના આ સૂચન બાદ ચૂંટણી પંચ તરફથી કહેવામાં આવ્યું છે કે, આ અંગે ચર્ચા કરવા માટે તમામ પક્ષોના નેતાની બેઠક બોલવવામાં આવશે.